Loveleen Rihel Brenna

Loveleen Rihel Brenna (født 6. oktober 1967 i India) er en norsk  forretningsutvikler og forfatter. Hun er daglig leder for Seema AS, et selskap engasjert i lederopplæring og organisasjonsutvikling.
I tillegg til lederutvikling har Seema også et talent- og selvledelsesprogram for kvinner med flerkulturell bakgrunn med høyere utdanning. Brenna ledet det nasjonale Foreldreutvalget for grunnopplæringen (FUG) 2004-2011, og det offentlig oppnevnte Brennautvalget som utredet pedagogisk tilbud til førskolebarn 2009-2010.

Bakgrunn og utdanning 
Loveleen Rihel Brenna kom til Norge i 1972 sammen med sine foreldre. I 1986 ble Loveleen arrangert gift og i 1997 ble hun skilt. 

Loveleen Rihel Brenna har følgende utdanning:
 Grunnfag i psykologi 1994
 Videreutdanning i Flerkulturelt arbeid (HiA, nå UiA) 1997
 Bachelor: Sosialpedagogikk (HiA, nå UiA) 2003
 Master i Utdanningsledelse (UiO) 2015

Arbeid 
Loveleen Rihel Brenna har en lang karriære innen mangfoldsarbeid, organisasjonsutviklin, og offentlig utredningsarbeid. Hun ledet arbeidet som i 2018 resulterte i Norsk Standard 11201 - Krav til ledelsessystemer for mangfold, som var verdens første standard for mangfoldsledelse.
 2004 - 2011 Ledet for FUG Foreldreutvalget for grunnopplæringen, først for perioden til 2007, og deretter gjenutnevnt for nye fire år. 
 2009 - 2010 Ledet Brennautvalget, for å utrede «et systematisk pedagogisk tilbud til alle førskolebarn». Arbeidet resulterte i NOU 2010:8 Med forskertrang og lekelyst.
 2010 Ble hun tildelt rollen som leder i Barne-, likestillings- og inkluderingsdepartementets Kvinnepanelet 2010. 
 1999 - 2003 Lillesandprosjektet as (Barneverninstitusjon)
 1987 - 1998 Brenna har arbeidet på flyktning- og innvandrerkontoret og i barneverntjenesten i Kristiansand kommune

Verv 
Hun har vært rådsmedlem i Verdikommisjonen, landsstyremedlem i Norges Røde kors fra 2002-2008. I august 2011 - 2015 ble hun fakultetsstyreleder for Fakultetet for lærerutdanning og internasjonale studier for Høgskolen i Oslo og Akershus (HiOA), fra 2012 - 2015 styremedlem i UNICEF, 2012 styremedlem i Stiftelsen Horisont og fra 2012 - 2015 medlem av Det etiske rådet for Forsvarsdepartementet.

Priser og hedersbevisninger  
 1997 Ole Vig-prisen
 2000 Integreringspris
 2006 Kåret til årets kvinne av KK
 2011 DIXI prisen 
 2013 Kåret til Norges tøffeste kvinne av Norske kvinners sanitetsforening
 2015 Certificate of excellence (GOPIO, The Global Organization of People of Indian Origin)
 2016 Fritt Ords honnørpris

Bibliografi 
 Mulighetenes barn: å vokse opp med to kulturer 1997 ISBN 8202161800
 Djulaha – om å forstå annerledeshet – sakprosa 2001 (Kristiansand: Høyskoleforlaget, 2001 – ISBN 82-7634-438-0)
 Sangam – integrering og inkludering – sakprosa 2004 (Bergen: Fagbokforlaget, 2004 – ISBN 82-7674-937-2)
 Marasim – sakprosa (Kristiansand: Høyskoleforlaget, 2007 – ISBN 978-82-7634-630-5)
 Manzil – om å lede mangfold ti barnehage og skole – sakprosa (Oslo: Cappelen akademisk, 2008 – ISBN 978-82-04-13592-6)
 Min annerledeshet, min styrke – sakprosa 2012
 Grenseløse urter og grønnsaker – 2013, Z-forlaget, ISBN 978-82-93187-13-4

Referanser

Eksterne lenker 
 
  Offisielt nettsted for Loveleen Rihel Brenna
  Artikkel om Loveleen Rihel Brenna i Dagbladets Magasinet

Norske sakprosaforfattere
Indere
Personer fra Kristiansand kommune
Norske pedagoger